CELEX: 32018D2079
Language: lt
Date: 2018-12-19 00:00:00
Title: 2018 m. gruodžio 19 d. Komisijos įgyvendinimo sprendimas (ES) 2018/2079 dėl variklio tuščiosios eigos inercinio riedėjimo metu funkcijos patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (Tekstas svarbus EEE.)

28.12.2018   
               
               
                  LT
               
               
                  Europos Sąjungos oficialusis leidinys
               
               
                  L 331/225
               
            
         KOMISIJOS ĮGYVENDINIMO SPRENDIMAS (ES) 2018/2079
         2018 m. gruodžio 19 d.
         dėl variklio tuščiosios eigos inercinio riedėjimo metu funkcijos patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. balandžio 23 d. Europos Parlamento ir Tarybos reglamentą (EB) Nr. 443/2009, nustatantį naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį (1), ypač į jo 12 straipsnio 4 dalį,
         kadangi:
         
                     (1)
                  
                  
                     2018 m. kovo 21 d. gamintojai „Audi AG“, „BMW AG“, „FCA Italy S.p.A.“, „Ford Motor Company“, „Hyundai Motor Europe Technical Center GmbH“, „JLR Jaguar Land Rover LTD“, „Opel Automobile GmbH“, „PSA Peugeot Citroën“, „Groupe Renault“, „Robert Bosch GmbH“, „Toyota Motor Europe NV/SA“, „Volvo Cars Corporation“ ir „Volkswagen AG“ (toliau – pareiškėjai) pateikė bendrą paraišką dėl variklio tuščiosios eigos inercinio riedėjimo metu funkcijos pripažinimo ekologine inovacija;
                  
               
                     (2)
                  
                  
                     paraiška įvertinta pagal Reglamento (EB) Nr. 443/2009 12 straipsnį ir Komisijos įgyvendinimo reglamentą (ES) Nr. 725/2011 (2);
                  
               
                     (3)
                  
                  
                     paraiška susijusi su variklio tuščiosios eigos inercinio riedėjimo metu funkcija, numatyta naudoti M1 klasės transporto priemonėse su įprasta galios pavara (nehibridinėse su šiluminiu varikliu). Pagrindinis šios naujoviškos technologijos principas – atjungti vidaus degimo variklį nuo transmisijos ir išvengti transporto priemonės lėtėjimo dėl stabdymo varikliu. Funkcija pagrindiniu važiavimo režimu, kuris įjungiant transporto priemonę parenkamas automatiškai, turėtų būti aktyvinama automatiškai. Taigi inercinis riedėjimas gali būti panaudotas transporto priemonės riedėjimo nuotoliui padidinti tuomet, kai nereikia varos arba kai greitį mažinti reikia lėtai. Riedančios iš inercijos transporto priemonės kinetinė ir potencinė energija tiesiogiai naudojama važiavimo pasipriešinimui įveikti, taigi ir degalų sąnaudoms mažinti. Lėtėjimui sumažinti išjungiama sankaba ir taip variklis atjungiamas nuo transmisijos. Tai automatiškai atlieka automatinės pavarų dėžės valdymo įtaisas arba, jei pavarų dėžė rankinio perjungimo, – automatinė sankaba. Šiais inercinio riedėjimo etapais variklis veikia tuščiąja eiga;
                  
               
                     (4)
                  
                  
                     Įgyvendinimo sprendimais (ES) 2015/1132 (3) ir (ES) 2017/1402 (4) Komisija patvirtino atitinkamai „Porsche AG“ paraišką dėl laisvojo riedėjimo funkcijos, skirtos naudoti tik „Porsche“ „M1 klasės S segmento transporto priemonėse (sportiniuose kupė), ir „BMW AG“ paraišką dėl variklio tuščiosios eigos inercinio riedėjimo metu funkcijos, skirtos naudoti tik M1 klasės BMW transporto priemonėse su įprasta galios pavara ir automatine pavarų dėže. Su šia paraiška susijusią variklio tuščiosios eigos inercinio riedėjimo metu funkciją numatoma naudoti M1 klasės transporto priemonėse su įprasta galios pavara ir automatine arba rankinio perjungimo pavarų dėže;
                  
               
                     (5)
                  
                  
                     pareiškėjas pateikė išmetamo CO2 kiekio sumažėjimo dėl variklio tuščiosios eigos inercinio riedėjimo metu funkcijos naudojimo nustatymo metodiką, kurioje naudojamas pakeistas NEDC bandymo ciklas, kad bandoma transporto priemonė galėtų riedėti iš inercijos. Kad būtų galima nustatyti pasiektą išmetamo CO2 kiekio sumažėjimą, transporto priemonė, kurioje yra variklio tuščiosios eigos inercinio riedėjimo metu funkcija, turėtų būti lyginama su bazine transporto priemone, kurioje tokios funkcijos nėra, ji pagrindiniu važiavimo režimu neveikia arba yra išjungta bandymo tikslais. Siekiant palyginti patikimai, bazinė transporto priemonė turėtų būti bandoma pagal standartinį NEDC bandymų ciklą sušilusio variklio paleidimo sąlygomis, o į pakeistas sąlygas, kuriomis bandoma transporto priemonė, kurioje įdiegta ekologinė naujovė, turėtų būti atsižvelgiama išmetamo CO2 kiekio sumažėjimui apskaičiuoti taikant perskaičiavimo koeficientą. Tikslinga išlaikyti įgyvendinimo sprendimuose (ES) 2015/1132 ir (ES) 2017/1402 nurodytą perskaičiavimo koeficientą 0,960;
                  
               
                     (6)
                  
                  
                     esminis elementas nustatant išmetamo CO2 kiekio sumažėjimą yra tai, kokią dalį sudaro transporto priemonės nuvažiuotas atstumas esant aktyviai inercinio riedėjimo funkcijai, atsižvelgiant į tai, kad važiuojant kitais nei pagrindiniu važiavimo režimais ją galima išjungti. Siekiant atsižvelgti į transporto priemonių įvairovę rinkoje, tikslinga nustatyti naudojimo koeficientą, kuris atspindėtų, kiek technologija naudojama įvairiose transporto priemonėse realiomis sąlygomis. Remiantis pareiškėjų pateiktais duomenimis, akivaizdu, kad variklio tuščiosios eigos inercinio riedėjimo metu technologijos įjungimas priklauso nuo tam tikrų greičio ribų, kurios įvairiose transporto priemonėse gali skirtis. Remiantis pateikta duomenų baze, tinkama laikyti, kad inercinio riedėjimo funkcija yra aktyvi važiuojant didesniu kaip 15 km/h greičiu;
                  
               
                     (7)
                  
                  
                     iš paraiškoje pateiktos informacijos matyti, kad Reglamento (EB) Nr. 443/2009 12 straipsnyje nurodytus kriterijus ir Įgyvendinimo reglamento (ES) Nr. 725/2011 2 ir 4 straipsniuose nurodytas sąlygas atitinka įvairios M1 klasės transporto priemonėse su įprasta galios pavara ir automatine arba rankinio perjungimo pavarų dėže. Be to, paraiškoje pateiktą informaciją patvirtina pagal Įgyvendinimo reglamento (ES) Nr. 725/2011 7 straipsnį pateiktos patikros ataskaitos, kurias parengė nepriklausomos sertifikuotos įstaigos;
                  
               
                     (8)
                  
                  
                     remiantis šioje bendroje paraiškoje pateikta informacija ir atsižvelgiant į patirtį, įgytą vertinant paraišką dėl „Porsche AG“ laisvojo riedėjimo funkcijos patvirtinimo rengiant Įgyvendinimo sprendimą (ES) 2015/1132 ir paraišką dėl „BMW AG“ variklio tuščiosios eigos inercinio riedėjimo metu funkcijos patvirtinimo rengiant Įgyvendinimo sprendimą (ES) 2017/1402, taip pat informacija, gauta atliekant vidaus tyrimą santykiniam inercinio riedėjimo nuotoliui, naudojimo koeficientams ir išmetamo CO2 kiekio sumažėjimui dėl inercinio riedėjimo įvertinti (5), tinkamai įrodyta, kad variklio tuščiosios eigos inercinio riedėjimo metu funkcija atitinka Reglamento (EB) Nr. 443/2009 12 straipsnyje nurodytus kriterijus ir gali užtikrinti M1 klasės transporto priemonių išmetamo CO2 kiekio sumažėjimą bent 1 g CO2/km, kaip reikalaujama Įgyvendinimo reglamento (ES) Nr. 725/2011 9 straipsnyje. Todėl tipo patvirtinimo institucija turėtų patikrinti, ar pasiekta Įgyvendinimo reglamento (ES) Nr. 725/2011 9 straipsnyje nustatyta 1 g CO2/km riba ir patvirtinti faktinį M1 klasės transporto priemonių, kuriose įrengta variklio tuščiosios eigos inercinio riedėjimo metu funkcija, išmetamo CO2 kiekio sumažėjimą;
                  
               
                     (9)
                  
                  
                     atsižvelgdama į šias aplinkybes, Komisija mano, kad nagrinėjamos naujoviškos technologijos pripažinimui neturėtų būti prieštaraujama;
                  
               
                     (10)
                  
                  
                     gamintojas, prašydamas patvirtinti išmetamo CO2 kiekio sumažėjimą dėl variklio tuščiosios eigos inercinio riedėjimo metu funkcijos naudojimo, kartu su paraiška tipo patvirtinimo institucijai turėtų pateikti nepriklausomos sertifikuotos įstaigos patikros ataskaitą, kurioje patvirtinama transporto priemonės, kurioje ši funkcija įrengta, atitiktis šiame sprendime nustatytoms sąlygoms;
                  
               
                     (11)
                  
                  
                     jei tipo patvirtinimo institucija nustato, kad variklio tuščiosios eigos inercinio riedėjimo metu funkcija neatitinka patvirtinimo sąlygų, išmetamo CO2 kiekio sumažėjimo patvirtinimo paraiška turėtų būti atmesta;
                  
               
                     (12)
                  
                  
                     šis sprendimas turėtų būti taikomas laikantis Komisijos reglamento (EB) Nr. 692/2008 (6) XII priede nurodytos bandymų procedūros. Nuo 2021 m. sausio 1 d. naujoviškos technologijos turi būti vertinamos pagal Komisijos įgyvendinimo reglamente (ES) 2017/1151 (7) nustatytą bandymų procedūrą. Šis sprendimas taikomas apskaičiuojant gamintojo vidutinį savitąjį išmetamųjų teršalų kiekį iki 2020 kalendorinių metų (imtinai);
                  
               
                     (13)
                  
                  
                     turėtų būti nustatytas individualus naujoviškos technologijos kodas, kad atitinkamuose tipo patvirtinimo dokumentuose pagal Europos Parlamento ir Tarybos direktyvos 2007/46/EB (8) I, VIII ir IX priedus būtų galima naudoti bendrąjį naujoviškos technologijos kodą,
                  
               PRIĖMĖ ŠĮ SPRENDIMĄ:
         
            1 straipsnis
            Patvirtinimas
            Variklio tuščiosios eigos inercinio riedėjimo metu funkcija patvirtinama kaip Reglamento (EB) Nr. 443/2009 12 straipsnyje apibrėžta naujoviška technologija, kai tenkinamos šios sąlygos:
            
                        a)
                     
                     
                        naujoviška technologija įdiegta M1 klasės transporto priemonėse su įprasta galios pavara ir automatine arba rankinio perjungimo pavarų dėže su automatine sankaba;
                     
                  
                        b)
                     
                     
                        variklio tuščiosios eigos inercinio riedėjimo metu funkcija automatiškai aktyvinama važiavimo režime, kuris parenkamas kiekvieną kartą įjungiant transporto priemonę, nepriklausomai nuo to, koks veikimo režimas buvo parinktas išjungiant transporto priemonę (pagrindinis važiavimo režimas);
                     
                  
                        c)
                     
                     
                        važiuojant pagrindiniu važiavimo režimu variklio tuščiosios eigos inercinio riedėjimo metu funkcijos negali išjungti vairuotojas ir jos negalima išjungti iš išorės;
                     
                  
                        d)
                     
                     
                        variklio tuščiosios eigos inercinio riedėjimo metu funkcija aktyvi bent tol, kol transporto priemonė sulėtėja iki 15 km/h;
                     
                  
                        e)
                     
                     
                        atliekant priede nustatytą transporto priemonės, kurioje variklio tuščiosios eigos inercinio riedėjimo metu funkcija gali veikti sulėtėjant iki mažesnio nei 15 km/h greičio, bandymą, ši funkcija greičiui sumažėjus iki 15 km/h išjungiama.
                     
                  
         
            2 straipsnis
            Išmetamo CO2 kiekio sumažėjimo patvirtinimo paraiška
            Remdamasis šiuo sprendimu, bet kuris gamintojas gali pagal Įgyvendinimo reglamento (ES) Nr. 725/2011 11 straipsnį prašyti, kad tipo patvirtinimo institucija patvirtintų išmetamo CO2 kiekio sumažėjimą dėl variklio tuščiosios eigos inercinio riedėjimo metu funkcijos naudojimo.
            Prie patvirtinimo paraiškos pridedama nepriklausomos sertifikuotos įstaigos patikros ataskaita, kurioje patvirtinama, kad transporto priemonė, kurioje naudojama minėta funkcija, atitinka 1 straipsnyje nustatytas sąlygas ir kad viršijama Įgyvendinimo reglamento (ES) Nr. 725/2011 9 straipsnyje nustatyta 1 g CO2/km išmetamo CO2 kiekio sumažėjimo riba.
         
         
            3 straipsnis
            Išmetamo CO2 kiekio sumažėjimo patvirtinimas
            Išmetamo CO2 kiekio sumažėjimas dėl 1 straipsnyje nurodytos variklio tuščiosios eigos inercinio riedėjimo metu funkcijos naudojimo nustatomas pagal priede pateiktą metodiką. Patvirtinimo institucija patikrina pasiektą išmetamo CO2 kiekio sumažėjimą, be kita ko pagal 2 straipsnyje nurodytą patikros ataskaitą, ir patvirtina, kad Įgyvendinimo reglamento (ES) Nr. 725/2011 9 straipsnyje nustatyta išmetamo CO2 kiekio sumažėjimo riba yra pasiekta.
            Į tą sumažėjimą atsižvelgiama apskaičiuojant gamintojo vidutinį savitąjį išmetamųjų teršalų kiekį iki 2020 kalendorinių metų (imtinai).
         
         
            4 straipsnis
            Ekologinės naujovės kodas
            Pagal Įgyvendinimo reglamento (ES) Nr. 725/2011 11 straipsnio 1 dalį darant nuorodą į šį sprendimą tipo patvirtinimo dokumentuose įrašomas ekologinės naujovės kodas 25.
         
         
            5 straipsnis
            Taikymas
            Šis sprendimas taikomas iki 2020 m. gruodžio 31 d.
         
         
            6 straipsnis
            Įsigaliojimas
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2018 m. gruodžio 19 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 140, 2009 6 5, p. 1.
         
            (2)  2011 m. liepos 25 d. Komisijos įgyvendinimo reglamentas (ES) Nr. 725/2011, kuriuo pagal Europos Parlamento ir Tarybos reglamentą (EB) Nr. 443/2009 nustatoma keleivinių automobilių išmetamo CO2 kiekio mažinimo naujoviškų technologijų pripažinimo ir patvirtinimo sistema (OL L 194, 2011 7 26, p. 19).
         
            (3)  2015 m. liepos 10 d. Komisijos įgyvendinimo sprendimas (ES) 2015/1132 dėl „Porsche AG“ laisvojo riedėjimo funkcijos patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (OL L 184, 2015 7 11, p. 22).
         
            (4)  2017 m. liepos 28 d. Komisijos įgyvendinimo sprendimas (ES) 2017/1402 dėl BMW AG variklio tuščiosios eigos inercinio riedėjimo metu funkcijos patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (OL L 199, 2017 7 29, p. 14).
         
            (5)  „Evaluation of the relative coasting distance, usage factors and CO2 savings for the coasting technology“ („Riedėjimo iš inercijos technologijos santykinio riedėjimo iš inercijos nuotolio, naudojimo koeficientų ir išmetamo CO2 kiekio sumažėjimo vertinimas“), Europos Komisijos Klimato politikos generalinio direktorato tyrimas, https://publications.europa.eu/en/publication-detail/-/publication/9673ca61-9abc-11e8-a408-01aa75ed71a1/language-en.
         Ataskaitoje remiamasi konkrečiomis realiomis važiavimo bandymo sąlygomis ir transporto priemonėmis be laisvojo riedėjimo funkcijos. Rezultatai atspindi tik inercinio riedėjimo technologijos potencialą tam tikromis sąlygomis ir gali būti laikomi tik papildomu dokumentu.
         
            (6)  2008 m. liepos 18 d. Komisijos reglamentas (EB) Nr. 692/2008, įgyvendinantis ir iš dalies keičiantis Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (OL L 199, 2008 7 28, p. 1).
         
            (7)  2017 m. birželio 1 d. Komisijos reglamentas (ES) 2017/1151, kuriuo papildomas Europos Parlamento ir Tarybos reglamentas (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos, iš dalies keičiama Europos Parlamento ir Tarybos direktyva 2007/46/EB, Komisijos reglamentas (EB) Nr. 692/2008 bei Komisijos reglamentas (ES) Nr. 1230/2012 ir kuriuo panaikinamas Komisijos reglamentas (EB) Nr. 692/2008 (OL L 175, 2017 7 7, p. 1).
         
            (8)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007 10 9, p. 1).
      
      
         
            PRIEDAS
            
               IŠMETAMO CO2 KIEKIO SUMAŽĖJIMO DĖL VARIKLIO TUŠČIOSIOS EIGOS INERCINIO RIEDĖJIMO METU FUNKCIJOS NAUDOJIMO NUSTATYMO METODIKA
            
            1.   ĮVADAS
            Kad būtų galima nustatyti, kiek sumažės išmetamo CO2 kiekis dėl variklio tuščiosios eigos inercinio riedėjimo metu funkcijos naudojimo, reikia nustatyti:
            
                        (1)
                     
                     
                        bandomąsias transporto priemones;
                     
                  
                        (2)
                     
                     
                        transporto priemonės parengimo prieš bandymą procedūrą;
                     
                  
                        (3)
                     
                     
                        kelio apkrovos nustatymo traukos stende procedūrą;
                     
                  
                        (4)
                     
                     
                        pakeistų bandymo sąlygų nustatymo procedūrą;
                     
                  
                        (5)
                     
                     
                        transporto priemonės, kurioje įdiegta ekologinė naujovė, pakeistomis bandymo sąlygomis išmetamo CO2 kiekio nustatymo procedūrą;
                     
                  
                        (6)
                     
                     
                        bazinės transporto priemonės 1 tipo sušilusio variklio paleidimo sąlygomis išmetamo CO2 kiekio nustatymo procedūrą;
                     
                  
                        (7)
                     
                     
                        išmetamo CO2 kiekio sumažėjimo apskaičiavimo būdą;
                     
                  
                        (8)
                     
                     
                        išmetamo CO2 kiekio sumažėjimo neapibrėžties apskaičiavimo būdą.
                     
                  2.   ŽENKLAI, PARAMETRAI IR VIENETAI
            
               Lotynų abėcėlės ženklai
            
            
                        
                           
                     
                     
                        –
                     
                     
                        išmetamo CO2 kiekio sumažėjimas [g CO2/km];
                     
                  
                        CO2
                        
                     
                     
                        –
                     
                     
                        anglies dioksidas;
                     
                  
                        c
                     
                     
                        –
                     
                     
                        perskaičiavimo parametras;
                     
                  
                        BMC
                        
                     
                     
                        –
                     
                     
                        bazinės transporto priemonės pakeistomis bandymo sąlygomis išmetamo CO2 kiekio aritmetinis vidurkis [gCO2/km];
                     
                  
                        EMC
                        
                     
                     
                        –
                     
                     
                        transporto priemonės, kurioje įdiegta ekologinės inovacijos technologija, pakeistomis bandymo sąlygomis išmetamo CO2 kiekio aritmetinis vidurkis [gCO2/km];
                     
                  
                        
                           
                     
                     
                        –
                     
                     
                        bazinės transporto priemonės tipo patvirtinimo bandymo (NEDC) sušilusio variklio paleidimo sąlygomis išmetamo CO2 kiekio aritmetinis vidurkis [gCO2/km];
                     
                  
                        BTA
                        
                     
                     
                        –
                     
                     
                        bazinės transporto priemonės tipo patvirtinimo bandymo (NEDC) sąlygomis išmetamo CO2 kiekio aritmetinis vidurkis [gCO2/km];
                     
                  
                        ETA
                        
                     
                     
                        –
                     
                     
                        transporto priemonės, kurioje įdiegta ekologinės inovacijos technologija, tipo patvirtinimo bandymo (NEDC) sąlygomis išmetamo CO2 kiekio aritmetinis vidurkis [gCO2/km];
                     
                  
                        RCDRW
                        
                     
                     
                        –
                     
                     
                        realiomis sąlygomis iš inercijos nuriedamo nuotolio dalis [proc.];
                     
                  
                        RCDmNEDC
                        
                     
                     
                        –
                     
                     
                        pakeistomis bandymo sąlygomis iš inercijos nuriedamo nuotolio dalis [proc.];
                     
                  
                        UF
                     
                     
                        –
                     
                     
                        inercinio riedėjimo technologijos naudojimo koeficientas;
                     
                  
                        
                           
                     
                     
                        –
                     
                     
                        bendro išmetamo CO2 kiekio sumažėjimo statistinė atsarga [g CO2/km];
                     
                  
                        
                           
                     
                     
                        –
                     
                     
                        bazinės transporto priemonės tipo patvirtinimo bandymo (NEDC) sušilusio variklio paleidimo sąlygomis išmetamo CO2 kiekio aritmetinio vidurkio standartinis nuokrypis [gCO2/km];
                     
                  
                        
                           
                     
                     
                        –
                     
                     
                        transporto priemonės, kurioje įdiegta ekologinė inovacija, pakeistomis bandymo sąlygomis išmetamo CO2 kiekio aritmetinio vidurkio standartinis nuokrypis [gCO2/km];
                     
                  
                        sUF
                        
                     
                     
                        –
                     
                     
                        naudojimo koeficiento aritmetinio vidurkio standartinis nuokrypis.
                     
                  
               Apatiniai indeksai
            
            
                        RW
                     
                     
                        –
                     
                     
                        realios sąlygos;
                     
                  
                        TA
                     
                     
                        –
                     
                     
                        tipo patvirtinimo (NEDC) sąlygos;
                     
                  
                        B
                     
                     
                        –
                     
                     
                        bazinis.
                     
                  3.   BANDOMOSIOS TRANSPORTO PRIEMONĖS
            Bandomosios transporto priemonės turi atitikti šiuos reikalavimus:
            
                        a)
                     
                     bazinė transporto priemonė – transporto priemonė, kurioje naujoviškos technologijos funkcija išjungta arba neįdiegta. Turi būti patikrinta, ar atliekant NEDC bandymą tos transporto priemonės inercinio riedėjimo funkcija neaktyvi (t. y. bandomasis važiavimas 
                           ) gauti);
                  
                        b)
                     
                     
                        transporto priemonė, kurioje įdiegta ekologinė inovacija – transporto priemonė, kurioje naujoviška technologija įdiegta ir važiuojant numatytuoju arba pagrindiniu važiavimo režimu yra aktyvi. Pagrindinis važiavimo režimas – važiavimo režimas, parenkamas kiekvieną kartą įjungiant transporto priemonę, nepriklausomai nuo to, koks režimas buvo parinktas išjungiant transporto priemonę. Važiuojant pagrindiniu važiavimo režimu variklio tuščiosios eigos inercinio riedėjimo metu funkcijos vairuotojas išjungti negali.
                     
                  4.   TRANSPORTO PRIEMONIŲ PARENGIMAS PRIEŠ BANDYMĄ
            Kad būtų pasiektos sušilusios galios pavaros bandymo sąlygos, atliekamas vienas arba daugiau parengiamųjų NEDC arba mNEDC bandymo važiavimo ciklų.
            5.   KELIO APKROVOS NUSTATYMAS
            Traukos stendo kelio apkrova nustatoma naudojant važiuoklės traukos stendą taip:
            
                        —
                     
                     
                        transporto priemonė prieš bandymą parengiama pagal 4 punktą;
                     
                  
                        —
                     
                     
                        kelio apkrova traukos stende nustatoma pagal JT EEK taisyklės Nr. 83 4a priedo 7 priedėlyje nustatytas procedūras.
                     
                  6.   PAKEISTŲ BANDYMO SĄLYGŲ NUSTATYMAS
            6.1.   Inercinio lėtėjimo kreivės nustatymas
            
            Inercinio lėtėjimo kreivė inercinio riedėjimo režimu nustatoma naudojant važiuoklės traukos stendą šiais dviem privalomais etapais:
            
                        —
                     
                     
                        pagal parengiamąją procedūrą transporto priemonė sušildoma iki darbinės temperatūros;
                     
                  
                        —
                     
                     
                        inercinio riedėjimo režimu lėtėjama nuo 125 km/h greičio iki sustojimo arba iki mažiausio galimo inercinio riedėjimo greičio.
                     
                  6.2.   Pakeisto NEDC (mNEDC) greičio profilio formavimas
            
            Pakeisto NEDC greičio profilis suformuojamas pagal šias taisykles:
            
                        —
                     
                     
                        bandymo seką sudaro važiavimo mieste ciklas, sudarytas iš keturių elementariųjų važiavimo mieste ciklų, ir važiavimo užmiestyje ciklas;
                     
                  
                        —
                     
                     
                        visos įsibėgėjimo vertės atitinka NEDC profilio pagreičio vertes;
                     
                  
                        —
                     
                     
                        visos pastovaus greičio vertės atitinka NEDC profilio pastovaus greičio vertes;
                     
                  
                        —
                     
                     
                        lėtėjimo vertės, kai inercinio riedėjimo funkcija išjungta, atitinka NEDC profilio vertes;
                     
                  
                        —
                     
                     
                        greičio ir laiko verčių leidžiamosios nuokrypos atitinka JT EEK taisyklės Nr. 101 7 priedo 1.4 dalyje nurodytas vertes.
                     
                  
                        —
                     
                     
                        nuokrypis nuo NEDC profilio turi būti kuo mažesnis, o bendras nuotolis turi atitikti NEDC nustatytas leidžiamąsias nuokrypas;
                     
                  
                        —
                     
                     
                        nuotolis kiekvieno mNEDC profilio lėtėjimo etapo pabaigoje turi būti lygus nuotoliui kiekvieno NEDC profilio lėtėjimo etapo pabaigoje;
                     
                  
                        —
                     
                     
                        visais įsibėgėjimo, pastovaus greičio ir lėtėjimo etapais taikomos įprastos NEDC leidžiamosios nuokrypos;
                     
                  
                        —
                     
                     
                        inercinio riedėjimo etapais vidaus degimo variklis atjungiamas nuo transmisijos ir aktyviai koreguoti transporto priemonės greičio trajektorijos neleidžiama;
                     
                  
                        —
                     
                     
                        mažiausias inercinio riedėjimo greitis vmin: pasiekus apatinę greičio ribą (15 km/h) inercinio riedėjimo režimas turi būti išjungiamas nuspaudžiant stabdžio pedalą;
                     
                  
                        —
                     
                     
                        minimali sustojimo trukmė: minimali sustojimo trukmė po kiekvieno inercinio sulėtėjimo iki sustojimo arba iki pastovaus greičio etapo yra 2 sekundės ( 1 pav.);
                     
                  
                        —
                     
                     
                        minimali pastovaus greičio etapų trukmė: minimali pastovaus greičio etapų trukmė po įsibėgėjimo arba inercinio sulėtėjimo yra bent 2 sekundės ( 1 pav.);
                     
                  
                        —
                     
                     
                        lėtėjimo etapais inercinio riedėjimo režimas gali būti įjungtas, jei greitis mažesnis kaip vmax; čia vmax – didžiausias bandymo ciklo greitis;
                     
                  
                        —
                     
                     
                        važiuojant didesniu nei vmin greičiu inercinio riedėjimo režimas gali būti išjungtas.
                     
                  
               1 pav.
            
            
               Parametrai, pagal kuriuos formuojamas mNEDC
            
            
               
            
               Transporto priemonių su rankinio perjungimo pavarų dėže pavarų perjungimo profilio formavimas
            
            Transporto priemonėms su rankinio perjungimo pavarų dėže pavarų perjungimo lentelė pritaikoma darant šias prielaidas:
            
                        1.
                     
                     
                        Transporto priemonei įsibėgėjant pavaros perjungiamos taip, kaip nustatyta NEDC.
                     
                  
                        2.
                     
                     
                        Pakeisto NEDC žemesnės pavaros įjungimo momentas skiriasi nuo NEDC nustatytojo, kad būtų išvengta žemesnės pavaros perjungimo inercinio riedėjimo etapuose (pvz., numatomo prieš lėtėjimo etapą).
                     
                  Nustatytieji NEDC ciklo ECE dalies pavarų perjungimo momentai pakeičiami taip, kaip nurodyta šioje lentelėje:
            
               
            
                        
                           1
                        
                     
                     
                        PM – įjungta neutrali pavara, sankaba įjungta. K1, K2 – įjungta pirmoji arba antroji pavara, sankaba išjungta.
                     
                  
               
            7.   TRANSPORTO PRIEMONĖS, KURIOJE ĮDIEGTA EKOLOGINĖ INOVACIJA, PAKEISTOMIS BANDYMO SĄLYGOMIS IŠMETAMO CO2 KIEKIO (EMC) NUSTATYMAS
            Transporto priemonių, kuriose įdiegta ekologinė inovacija, išmetamo CO2 kiekis matuojamas pagal JT EEK taisyklės Nr. 101 6 priedą („Vien vidaus degimo varikliu varomų transporto priemonių išmetamo anglies dioksido kiekio ir degalų sąnaudų matavimo metodas“). Iš dalies pakeičiami šie elementai:
            
                        —
                     
                     
                        transporto priemonės parengimas prieš bandymą,
                     
                  
                        —
                     
                     
                        greičio profilis,
                     
                  
                        —
                     
                     
                        bandymų skaičius.
                     
                  
               Transporto priemonės parengimas prieš bandymą
            
            Parengimas prieš bandymą atliekamas pagal šio priedo 4 skirsnį.
            
               Greičio profilis
            
            Greičio profilis suformuojamas pagal šio priedo 6 skirsnį.
            
               Bandymų skaičius
            
            Visa bandymo procedūra bandymo stende kartojama bent tris kartus. Apskaičiuojamas transporto priemonės, kurioje įdiegta ekologinė inovacija, išmetamo CO2 kiekio aritmetinis vidurkis (EMC) ir atitinkamas aritmetinio vidurkio standartinis nuokrypis ().8.   BAZINĖS TRANSPORTO PRIEMONĖS PAKEISTOMIS TIPO PATVIRTINIMO BANDYMO SUŠILUSIO VARIKLIO PALEIDIMO SĄLYGOMIS IŠMETAMO CO2 KIEKIO (
               ) NUSTATYMASBazinių transporto priemonių išmetamo CO2 kiekis matuojamas pagal JT EEK taisyklės Nr. 101 6 priedą („Vien vidaus degimo varikliu varomų transporto priemonių išmetamo anglies dioksido kiekio ir degalų sąnaudų matavimo metodas“). Iš dalies pakeičiami šie elementai:
            
                        —
                     
                     
                        transporto priemonės parengimas prieš bandymą,
                     
                  
                        —
                     
                     
                        bandymų skaičius.
                     
                  
               Transporto priemonės parengimas prieš bandymą
            
            Parengimas prieš bandymą atliekamas pagal šio priedo 4 skirsnį.
            
               Bandymų skaičius
            
            Visa tipo patvirtinimo bandymo (NEDC) sušilusio variklio paleidimo sąlygomis procedūra bandymo stende kartojama bent tris kartus. Apskaičiuojamas bazinės transporto priemonės išmetamo CO2 kiekio aritmetinis vidurkis () ir atitinkamas aritmetinio vidurkio standartinis nuokrypis ().
            9.   IŠMETAMO CO2 KIEKIO SUMAŽĖJIMO APSKAIČIAVIMAS
            Išmetamo CO2 kiekio sumažėjimas apskaičiuojamas pagal šią formulę:
            
               1 formulė.
            
            
               
            čia
            
                        
                           
                     
                     
                        –
                     
                     
                        išmetamo CO2 kiekio sumažėjimas [gCO2/km];
                     
                  
                        BMC
                        
                     
                     
                        –
                     
                     
                        bazinės transporto priemonės pakeistomis bandymo sąlygomis išmetamo CO2 kiekio aritmetinis vidurkis [gCO2/km];
                     
                  
                        EMC
                        
                     
                     
                        –
                     
                     
                        transporto priemonės, kurioje įdiegta ekologinės inovacijos technologija, pakeistomis bandymo sąlygomis išmetamo CO2 kiekio aritmetinis vidurkis [gCO2/km];
                     
                  
                        BTA
                        
                     
                     
                        –
                     
                     
                        bazinės transporto priemonės tipo patvirtinimo bandymo (NEDC) sąlygomis išmetamo CO2 kiekio aritmetinis vidurkis [gCO2/km];
                     
                  
                        ETA
                        
                     
                     
                        –
                     
                     
                        transporto priemonės, kurioje įdiegta ekologinės inovacijos technologija, tipo patvirtinimo bandymo (NEDC) sąlygomis išmetamo CO2 kiekio aritmetinis vidurkis [gCO2/km];
                     
                  
                        UFMC
                        
                     
                     
                        –
                     
                     
                        inercinio riedėjimo technologijos naudojimo pakeistomis bandymo sąlygomis koeficientas, t. y. 0,52 – transporto priemonėms su įprasta galios pavara ir automatine pavarų dėže ir 0,48 – transporto priemonėms su įprasta galios pavara ir rankinio perjungimo pavarų dėže su automatine sankaba;
                     
                  
                        UFTA
                        
                     
                     
                        –
                     
                     
                        inercinio riedėjimo technologijos naudojimo tipo patvirtinimo (NEDC) sąlygomis koeficientas.
                     
                  Kadangi naujoviška technologija tipo patvirtinimo (NEDC) sąlygomis neaktyvi, bendrąją išmetamo CO2 kiekio sumažėjimo apskaičiavimo lygtį galima supaprastinti taip:
            
               2 formulė.
            
            
               
            2 formulės narys UFMC toliau rašomas tik „UF“, nes dėl minėto supaprastinimo jis yra vienintelis naudojimo koeficientas.
            Norint nustatyti BMC, tomis pačiomis pakeistomis bandymo sąlygomis turėtų būti išbandyta transporto priemonė, kurioje inercinio riedėjimo funkcijos nėra.
            Daroma prielaida, kad bazinė transporto priemonė, neatjungiant variklio nuo ratų, gali išlaikyti lėtėjimo kreivę (2′ atkarpa 2 pav.), nors ir ne taip efektyviai, kaip transporto priemonė, kurioje inercinio riedėjimo funkcija įdiegta (t. y. gebanti variklį atjungti nuo ratų). Lėtėjimas numatomas kaip hipotetinė bazinės transporto priemonės inercinio riedėjimo savybė.
            
               2 pav.
            
            
               Bazinės transporto priemonės lėtėjimo kreivė
            
            
               
            Bendra bazinės transporto priemonės savybė yra tai, kad lėtėjimo etapuose tipo patvirtinimo (NEDC) (3) ir pakeistomis (2′ + 3′) bandymo sąlygomis ji degalų nenaudoja (tiekimas išjungiamas).
            Bazinės transporto priemonės inercinio riedėjimo kreivės (1′ + 2′ + 3′) nustatymas yra sudėtingas procesas, nes ji priklauso nuo įvairių parametrų (pvz., pavarų intervalo, elektros energijos poreikio, pavarų dėžės temperatūros). Kadangi vairuotojui būtų sunku laikytis tokios greičio charakteristikos neviršijant greičio ir laiko leidžiamųjų nuokrypų, siūloma bazinės transporto priemonės pakeistomis bandymo sąlygomis išmetamo CO2 kiekį (BMC) apskaičiuoti pagal bazinės transporto priemonės tipo patvirtinimo (NEDC) sušilusio variklio paleidimo sąlygomis išmetamo CO2 kiekį (), taikant perskaičiavimo koeficientą (c koeficientas).
            Šis koeficientas apibrėžiamas kaip  ir BMC santykis, kaip parodyta 3 formulėje:
            
               3 formulė.
            
            
               
            Todėl iš 2 formulės gaunama ši formulė:
            
               4 formulė.
            
            
               
            čia
            
                        c
                     
                     
                        –
                     
                     
                        perskaičiavimo parametras 0,960;
                     
                  
                        
                           
                     
                     
                        –
                     
                     
                        bazinės transporto priemonės tipo patvirtinimo bandymo (NEDC) sušilusio variklio paleidimo sąlygomis išmetamo CO2 kiekio aritmetinis vidurkis [gCO2/km];
                     
                  
                        EMC
                        
                     
                     
                        –
                     
                     
                        transporto priemonės, kurioje įdiegta ekologinė inovacija, pakeistomis bandymo sąlygomis išmetamo CO2 kiekio aritmetinis vidurkis [gCO2/km];
                     
                  
                        UF
                     
                     
                        –
                     
                     
                        inercinio riedėjimo technologijos naudojimo pakeistomis bandymo sąlygomis koeficientas, t. y. 0,52 – transporto priemonėms su įprasta galios pavara ir automatine pavarų dėže ir 0,48 – transporto priemonėms su įprasta galios pavara ir rankinio perjungimo pavarų dėže su automatine sankaba;
                     
                  
               Naudojimo koeficiento nustatymas
            
            Naudojimo koeficientas nustatomas pagal 5 formulę.
            
               5 formulė.
            
            
               
            čia:
            
                        RCDRW
                        
                     
                     
                        –
                     
                     
                        realiomis sąlygomis iš inercijos nuriedamo nuotolio dalis [proc.];
                     
                  
                        RCDmNEDC
                        
                     
                     
                        –
                     
                     
                        pakeistomis NEDC bandymo sąlygomis iš inercijos nuriedamo nuotolio dalis [proc.].
                     
                  Realiomis sąlygomis iš inercijos nuriedamo nuotolio dalis RCD apibrėžiama kaip atstumo, nuvažiuoto esant aktyviai inercinio riedėjimo funkcijai, ir viso per vieną kelionę nuvažiuoto atstumo dalmuo.
            10.   NEAPIBRĖŽTIES APSKAIČIAVIMAS
            Bendro išmetamo CO2 kiekio sumažėjimo neapibrėžtis turi neviršyti 0,5 g CO2/km (6 formulė).
            
               6 formulė.
            
            
               
            
                        
                           
                     
                     
                        –
                     
                     
                        bendro išmetamo CO2 kiekio sumažėjimo statistinė atsarga [g CO2/km].
                     
                  Statistinės atsargos apskaičiavimo formulė:
            
               7 formulė.
            
            
               
            čia
            
                        
                           
                     
                     
                        –
                     
                     
                        bendro išmetamo CO2 kiekio sumažėjimo statistinė atsarga [g CO2/km];
                     
                  
                        c
                     
                     
                        –
                     
                     
                        perskaičiavimo parametras 0,960;
                     
                  
                        
                           
                     
                     
                        –
                     
                     
                        bazinės transporto priemonės tipo patvirtinimo bandymo (NEDC) sušilusio variklio paleidimo sąlygomis išmetamo CO2 kiekio aritmetinis vidurkis [gCO2/km];
                     
                  
                        
                           
                     
                     
                        –
                     
                     
                        bazinės transporto priemonės pakeistomis bandymo sąlygomis išmetamo CO2 kiekio aritmetinio vidurkio standartinis nuokrypis [gCO2/km];
                     
                  
                        EMC
                        
                     
                     
                        –
                     
                     
                        transporto priemonės, kurioje įdiegta ekologinė inovacija, pakeistomis bandymo sąlygomis išmetamo CO2 kiekio aritmetinis vidurkis [gCO2/km];
                     
                  
                        
                           
                     
                     
                        –
                     
                     
                        transporto priemonės, kurioje įdiegta ekologinė inovacija, pakeistomis bandymo sąlygomis išmetamo CO2 kiekio aritmetinio vidurkio standartinis nuokrypis [gCO2/km];
                     
                  
                        UF
                     
                     
                        –
                     
                     
                        inercinio riedėjimo technologijos naudojimo koeficientas, t. y. 0,52 – transporto priemonėms su įprasta galios pavara ir automatine pavarų dėže ir 0,48 – transporto priemonėms su įprasta galios pavara ir rankinio perjungimo pavarų dėže su automatine sankaba;
                     
                  
                        sUF
                        
                     
                     
                        –
                     
                     
                        naudojimo koeficiento aritmetinio vidurkio standartinis nuokrypis 0,027.
                     
                  11.   APVALINIMAS
            Apskaičiuota išmetamo CO2 kiekio sumažėjimo vertė () ir išmetamo CO2 kiekio sumažėjimo statistinė atsarga () turi būti suapvalintos iki didesnio skaičiaus ir nurodomos ne didesniu kaip šimtųjų tikslumu.
            Kiekviena vertė, naudojama išmetamo CO2 kiekio sumažėjimui apskaičiuoti (t. y.  ir EMC), gali būti naudojama neapvalinta arba turi būti apvalinama iki didesnio skaičiaus ir nurodoma bent tiek skaitmenų po kablelio, kad didžiausias bendras (t. y. visų suapvalintų verčių) poveikis išmetamo CO2 kiekio sumažėjimui būtų mažesnis kaip 0,25 g CO2/km.
            12.   ĮRODYMAS, KAD MINIMALI RIBA VIRŠIJAMA STATISTIŠKAI REIKŠMINGAI
            Siekiant įrodyti, kad 1 g CO2/km riba viršijama statistiškai reikšmingai, naudojama ši formulė:
            
               
            čia
            
                        MT
                     
                     
                        –
                     
                     
                        minimali riba [gCO2/km];
                     
                  
                        
                           
                     
                     
                        –
                     
                     
                        išmetamo CO2 kiekio sumažėjimas [gCO2/km];
                     
                  
                        
                           
                     
                     
                        –
                     
                     
                        bendro išmetamo CO2 kiekio sumažėjimo statistinė atsarga [g CO2/km].
                     
                  Jei pagal 4 formulę apskaičiuotas išmetamo CO2 kiekio sumažėjimas yra mažesnis už Įgyvendinimo reglamento (ES) Nr. 725/2011 9 straipsnio 1 dalyje nustatytą ribą, taikoma to reglamento 11 straipsnio 2 dalies antra pastraipa.